
Časť A  -  ZÁKLADNÉ  ÚDAJE

a   -    Hlavné ciele riešenia a problémy, ktoré ÚPN rieši

Údaje o dôvodoch obstarania ÚPN-O Rosina – Zmeny a Doplnku č. 3
Dôvodom pre ktorý sa rieši Zmena a Doplnok č.3 ÚPN-O Rosina je potreba komplexného riešenia časti územia obce. Potreba spracovania Zmeny a doplnku č.3 ÚPN-O vyplynula z požiadaviek pre vytvorenie územnoprávnych podmienok pre prípravu, povoľovací proces a následnú realizáciu novej lokality nezávadnej výroby a skladového hospodárstva v juhozápadnej časti katastra obce.

Údaje o obstarávateĺovi a spracovateľovi


Obstarávateľom Zmeny a Doplnku č. 3 ÚPN-O Rosina je obec Rosina, ktorá je zastúpená odborne spôsobilou osobou na obstarávanie ÚPP a ÚPD Ing. arch Ján Burian, OSO. Spracovateľom je ing.arch. Ľubomír Kružel, autorizovaný architekt, hlavným riešiteľom je ing.arch. Alena Rihalová.

Územný plán obce Rosina – Zmena a Doplnok č. 3  obsahuje:

A - Textová časť       



Súčasťou textovej časti je aj Schéma záväzných častí riešenia a verejnoprospešných stavieb (výkres bez čísla)

B - Výkresová časť : výkres č.1  – Širšie vzťahy , M 1: 50 000

                                 výkres č.2  – Komplexný výkres priestorového usporiadania a funkčné-

                                                       ho využívania územia a výkres ochrany prírody a tvorby

                                                       krajiny, M 1: 5 000 

                                 výkres č.3  – Výkres riešenia verejného dopravného vybavenia obce, 

                                                       M 1: 5 000                                  

                                 výkres č.4  -  Výkres riešenia verejného technického vybavenia obce,

                                                       M 1: 5 000 

                                 výkres č.5  -  Výkres budúceho použitia poľhospodárskej pôdy na sta-

                                                       vebné a iné zámery, M 1: 5 000                         

ÚPN-O Rosina - Zmena a Doplnok č. 3 je riešený v súlade s nadradenou ÚPD vyššieho stupňa, ktorou je platný ÚPN VÚC žilinského kraja, jeho záväzná časť schválená uznesením vlády SR č. 223/1998  dňa 26.05.1998, vrátane jeho zmien a doplnkov č.1,2,3, ako aj jeho posledných Zmien a doplnkov č.4, ktoré boli schválené uznesením zastupiteľstva ŽSK  č. 5/11 a č. 6/2011 dňa 27.06.2011 a jeho záväzné časti boli vyhlásené VZN č. 26/2011.
Spôsob spracovania úlohy, jeho obsah a rozsah boli zmluvne upresnené medzi objednávateľom a zhotoviteľom, za účasti obstarávateľa a sú v súlade so znením zákona č.50/1976 Zb. o územnom plánovaní a stavebnom poriadku, v znení neskorších predpisov a Vyhlášky č.55/2001 Z.z. o územnoplánovacích podkladoch a územnoplánovacej dokumentácii a tiež v zmysle metodického usmernenia obstarania a spracovania územného plánu obce.

Pri spracovaní Zmeny a Doplnku č.3  ÚPN–O Rosina  boli použité nasledovné podklady: 

· ÚPN - O Rosina, ing.arch. Alena Rihalová, schválený uznesením obecného zastupiteľstva č. 6/3/2011 zo dňa 24.06.2011
· Záznam z rokovania zastupiteĺstva obce Rosina zo dňa 17.04.2013
b   -    Vyhodnotenie doterajšieho územného plánu

Obec Rosina má v súčasnosti platnú územnoplánovaciu dokumentáciu obce – Územný plán obce Rosina, ktorý bol schválený uznesením obecného zastupiteĺstva č. 6/3/2011 dňa 24.06.2011, ako aj platnú a schválenú Zmenu a Doplnok č. 1 ÚPN-O Rosina, ktorá bola schválená uznesením OZ č. 4/7/2013 dňa 22.11.2013. V súčasnosti je ukončené pripomienkové konanie k Zmene a Doplnku č. 2 ÚPN-O Rosina.


c - Údaje o súlade riešenia územia  so „ Zadaním pre ÚPN-O Rosina“

          Zmena a Doplnok č.3 ÚPN – O Rosina  je  v súlade so Zadaním pre ÚPN-O Rosina, schváleným uznesením OcZ v Rosine č. 3/2008, schváleným dňa 10.06.2008.
Časť B  -   RIEŠENIE  ZMENY A DOPLNKU Č. 3  ÚZEMNÉHO  PLÁNU  OBCE
a   -    Vymedzenie riešeného územia 
           Vymedzenie riešeného územia  Zmeny a Doplnku č.3 ÚPN obce Rosina bolo dohodnuté na zasadnutí Obecného zastupiteľstva, ktoré sa konalo dňa 17.04.2013, spolu za účasti obstarávateľa a spracovateľa a je premietnuté v grafickej časti návrhu Zmeny a Doplnku č.3  Územného plánu obce Rosina. 

           Riešené územie  vymedzené touto Zmenou a Doplnkom č. 3 je súčasťou zastavaného územia obce a  nachádza sa  v juhozápadnej časti katastra obce Rosina. Územie je lokalizované juhovýchodne od bývalého areálu hospodárského dvora, resp. existujúcej lokality nezávadnej výroby a skladového hospodárstva (LV) a juhozápadne od navrhovanej lokality IBV, ktorá je v zmysle ÚPN-O Rosina označená ako lokalita IBV č. B24. Riešené územie je z južnej strany vymedzené hranicou zastavaného územia k 1.1.1990. 
a.2.      Charakteristika riešeného územia

Plocha katastrálneho územia obce                                                       732,46 ha
Územie riešené týmto doplnkom                                                           0,60 ha  




  
Pre investičný zámer realizácie skladového hospodárstva riešeného v rámci Zmeny a Doplnku č. 3  nebolo potrebné spracovanie nových geometrických plánov.
Z klimatického hľadiska patrí riešené územie do mierne teplej klimatickej oblasti, k typu kotlinovej klímy. Počet letných dní v roku je 30-40, počet mrazových dní je 80-100. Maximum snehovej pokrývky je 25 – 50 cm. Významným klimatickým znakom Žilinskej kotliny je jej nízka veternosť s prevládajúcimi vetrami severnými a západnými. Počet bezveterných dní dosahuje až 61 %, pričom najviac ich je na jeseň a v zime. 

Odrazom geologickej stavby i klimatických podmienok je výskyt svahových pohybov – zosuvov, ktoré sa  nachádzajú v blízkosti riešeného územia – západne, južne a východne od neho.
             Podľa ČSN 730036 ( Mapa seizmických oblastí a hlavných zemetrasných oblastí – Dvořák, 1956) patrí riešené územie do seizmickej oblasti 8°M.C.S. 
K 31.12.2007 žilo v obci Rosina 2940 obyvateľov, z toho 1428 mužov a 1512 žien, t.j. 51,43%. Obec Rosina zaznamenáva nárast počtu obyvateľov - v auguste 2011 bol  počet obyvateľov  3000 a tento trend si obec vzhľadom na jej plánovaný rozvoj aj naďalej udrží.
 Vymedzenie územia, ktoré je riešené v rámci Zmeny a Doplnku č. 3 ÚPN obce Rosina je premietnuté v jeho grafickej časti v M 1: 50 000 a 1: 5000.
b   -    Väzby vyplývajúce z riešenia a záväzných častí ÚPN regiónu 

Pre širšie územie vrátane samotného riešeného územia vyplývajú väzby z právoplatného ÚPN-VÚC Žilinského kraja, jeho záväznej časti schválenej uznesením vlády SR č. 223/1998 zo dňa 26.5.1998, vrátane jeho zmien a doplnkov č.1, 2, 3 a 4.  
Väzby uvedené v platnom Územnom pláne obce Rosina nemohli zohľadňovať neskôr spracované a schválené Zmeny a Doplnky č. 4  ÚPN-VÚC Žilinského kraja, preto tieto dopĺňame o nasledovné:

1. V oblasti usporiadania územia, osídlenia a rozvoja sídelnej štruktúry

1.21 
ďalšie rozvojové plochy v katastrálnych územiach jednotlivých obcí riešiť v nadväznosti na zastavané územia, nevytvárať izolované urbanistické celky, rešpektovať prírodné a historické danosti územia obce; v novovytváraných územných celkoch ponechať rezervu pre vnútrosídelnú a vnútroareálovú zeleň. 

5.      V oblasti rozvoja nadradenej dopravnej infraštruktúry:
5.1     dopravná regionizácia

5.1.1     v návrhovom i výhľadovom období realizovať opatrenia, stabilizujúce pozíciu Žilinského kraja v dopravno - gravitačnom regióne Severozápadné Slovensko; v tejto súvislosti premyslene a koordinovane uprednostňovať dopravné stavby podporujúce efektívnu dopravnú obsluhu územia Severozápadného Slovenska ako jedného kompaktného územia, vrátane podpory funkcie dopravno - gravitačného centra Žilina - Martin, 

5.2             paneurópska dopravná infraštruktúra ITF a TEN-T 

5.2.1   v návrhovom   i výhľadovom období rešpektovať nadradené postavenie panaeurópskych paneurópskych multimodálnych koridorov Medzinárodného dopravného fóra (ďalej len ITF, ktoré je nástupníckou organizáciou Európskej konferencie ministrov dopravy CEMT) a dopravných sietí TEN-T. 

                  a) rešpektovať dopravnú infraštruktúru alokovanú v trase multimodálneho koridoru č. Va., súčasť koridorovej siete TEN-T, Bratislava - Žilina - Prešov/Košice - Záhor/Čierna nad Tisou - Ukrajina, schválené pre diaľničnú infraštruktúru - diaľnica D1, modernizovanú železničnú trať, terminál kombinovanej dopravy v Žiline, 
5.3             infraštruktúra cestnej dopravy 

5.3.1     v návrhovom i výhľadovom období rešpektovať lokalizáciu existujúcej cestnej infraštruktúry diaľníc až ciest III. triedy - definovanú pasportom Slovenskej správy ciest „Miestopisný priebeh cestných komunikácií“ - ohraničenú jej ochrannými pásmami mimo zastavaného územia a cestnými pozemkami v rámci zastaveného územia kraja,
5.3.2      v návrhovom období chrániť územný koridor a realizovať diaľnicu D1 v trase multimodálneho koridoru č. Va., súčasť koridorovej siete TEN-T, v kategórii D 26,5/120, v trase a úsekoch : a) Hričovské Podhradie - Lietavská Lúčka - Višňové - Dubná Skala, sieť AGR č. E50, trasa TEM 4, 

5.3.24         v návrhovom a výhľadovom období zabezpečiť územnú rezervu cesty I/64 celoštátneho významu v trase a úsekoch : a) preložka cesty I/64 v trase IV. okruhu mesta Žilina nová križovatka Žilina/Rosinky - križovatka s predĺžením ulice Vysokoškolákov Žilina/Rosinky - križovatka s predĺžením Obvodovej ulice v Žiline a novej miestnej komunikácie Rosina - nová križovatka s I/64 Žilina/Bytčica s preložkou cesty I/11 (v súčasnosti plánovaný diaľničný privádzač Žilina juh) v kategórii MR 15,5/70,
6.      V oblasti vodného hospodárstva:

6.4.22      rekonštrukcie a rozšírenia verejných vodovodov v obciach s cieľom znížiť straty vody a zabezpečiť zásobovanie pitnou vodou pre uvažovaný územný rozvoj, 

6.6.         zabezpečiť   rozvoj  verejných  kanalizácií  v súlade s vecnými  požiadavkami smernice 91/271/EHS (trasponovanými do zákona č. 364/2004 Z.z. o vodách), vrátane časového harmonogramu, s cieľom vytvoriť podmienky pre zabezpečenie dobrého stavu vôd do roku 2015. To znamená : 

6.6.1.        zabezpečiť zodpovedajúcu úroveň odvádzania  čistenia komunálnych odpadových vôd s odstraňovaním nutrientov z aglomerácií s produkciou organického znečistenia väčšou ako  10 000 EO v časovom horizonte do 31.12.2010 v súlade s plánom rozvoja verejných kanalizácií, 

6.6.2.     zabezpečiť zodpovedajúcu úroveň odvádzania a sekundárneho (biologického) čistenia komunálnych odpadových vôd z aglomerácií s produkciou organického znečistenia od 2 000 EO do 10 000 EO v časovom horizonte do 31.12.2015 v súlade s plánom rozvoja verejných kanalizácií, 

6.6.3.          ak je v aglomeráciách s veľkosťou pod 2 000 EO vybudovaná stoková sieť, alebo sa aglomerácia nachádza v území vyžadujúcu zvýšenú ochranu podzemných vôd, povrchových vôd, prírodných liečivých vôd a prírodných minerálnych vôd, zabezpečiť primeranú úroveň čistenia komunálnych odpadových vôd alebo splaškových odpadových vôd tak, aby bola zabezpečená požadovaná miera ochrany recipienta; opatrenia budú realizované priebežne v súlade s plánom rozvoja verejných kanalizácií,
6.6.4.        zabezpečiť realizáciu opatrení pre zmiernenie negatívneho dopadu odľahčovaní a odvádzania vôd z povrchového odtoku na ekosystém recipienta, 

6.6.5.          vylúčiť vypúšťanie čistiarenského kalu a obsahu žúmp do povrchových vôd a podzemných vôd, 

Pôvodné znenie 6.11 „ chrániť územia pre odkaliská SEZ š.p. Žilina a Martin“ sa ruší a je nahradené nasledovným znením:

6.11.         v súlade s Plánom manažmentu čiastkového povodia Váh realizovať opatrenia na dosiahnutie dobrého stavu vôd do roku 2015
6.12      zabezpečiť likvidáciu povodňových škôd z predchádzajúcich rokov a budovať protipovodňové opatrenia na tokoch v území, ktoré je ohrozované povodňovými prietokmi a dôrazom na ochranu intravilánov miest a obcí,
6.13.1   realizovať nasledovné stavby, pričom je potrebné zachovať ekostabilizačné, ekologické a migračné funkcie vodných tokov v súlade s opatreniami Plánu manažmentu čiastkového povodia Váh : 

                   m) Žilina - Rosina, úprava Rosinky, ďalšie etapy výstavby, 

                   yy) Odkaliská SEZ š.p. Žilina a Martin,

6.13.2   vytvoriť podmienky účasti obcí na riešení povodňovej ochrany v zmysle Organizačnej smernice č. 5/2008 Slovenského vodohospodárskeho podniku š.p. Žilina a možnosti financovania v rámci Operačného programu Životné prostredie, Prioritná os 2 Ochrana pred povodňami“, operačný cieľ : 2.1. Preventívne opatrenia na ochranu pred povodňami, 

6.13.4    komplexne riešiť odtokové pomery v povodiach tokov opatreniami, ktorých výsledkom bude zvýšenie retenčného účinku pôdy, spomalenie a vyrovnanie odtoku vody z povodia a zníženie erózneho účinku vody v súlade s opatreniami Plánu manažmentu čiastkového povodia Váh; úpravy tokov realizovať tak, aby nedochádzalo k napriameniam tokov, 

6.13.5        rešpektovať záplavové čiary z máp povodňového ohrozenia a zamedziť výstavbu v okolí vodných tokov a v území ohrozovanom povodňami,
6.13.6    rešpektovať preventívne protipovodňové opatrenia navrhované v pláne manaž-   mentu povodňového rizika, 

6.14    rešpektovať pásma ochrany verejných vodovodov, verejných kanalizácií a vodohospodárskych stavieb. 

7.14            podporovať a presadzovať v regióne ŽSK s podhorskými obcami využitie miest-
                   nych energetických zdrojov (biomasa, geotermálna a solárna energia, MVE a pod.) pre potreby obyvateľstva a služieb pri zohľadnení miestnych podmienok
8.      V oblasti odpadového hospodárstva:

8.1        zabezpečiť postupnú sanáciu a rekultiváciu nevyhovujúcich skládok odpadov a starých enviromentálnych záťaží do roku 2015
b.2. - Verejnoprospešné stavby s realizáciou uvedených záväz.regulatívov podľa ÚPN- VÚC Žilinského kraja, včítane jeho Zmien a Doplnkov č.1,2,3 a 4.
2. Dopravné stavby

2.1 stavby cestnej dopravy :
2.1.1 diaľnica D1 v kompletnej trase, diaľničné križovatky a privádzače, sprievodné komunikácie I/61 a I/18, 

3.Technická infraštruktúra

3.1 vodohospodárske stavby

                  3.1.2 skupinové vodovody pre zásobovanie obyvateľov pitnou vodou a s nimi súvisiace stavby : 

             v) rekonštrukcie a rozšírenia verejných vodovodov v obciach, 

3.1.6 ochrana územia pred povodňami:
                 m) Žilina - Rosina, úprava Rosinky, ďalšie etapy výstavby,
(Poznámka:  3.2 Energetické stavby  -  2x110 kV obslužné vedenie Žilina (úsek Stráňavy– Lietavská Lúčka), ako aj  demontáž VVN č. 7704, 7733 a ich náhrada okružným VVN Žilina už nie sú v zmysle Zmien a Doplnkov č. 4 ÚPN-VÚC Žil.kraja verejnoprospešnými stavbami).
c   -    Základné demografické, sociálne a ekonomické rozvojové predpoklady

          obce

K 31.12.2007 žilo v obci Rosina 2940 obyvateľov, z toho 1428 mužov a 1512 žien, t.j. 51,43%.

Vývoj obyvateľstva v obci Rosina

	Rok
	1997
	1998
	1999
	2000
	2001
	2002
	2003
	2004
	2005
	2006
	2007

	Počet obyv.
	2771
	2785
	2805
	2834
	2790
	2812
	2832
	2854
	2869
	2925
	2940

	Rast v %
	-
	0,51
	0,72
	1,03
	-1,55
	0,79
	0,71
	0,78
	0,53
	1,95
	0,51


                                                                                                                                                                Zdroj: ŠÚ SR
Z prehľadu vyplýva, že vývoj počtu obyvateľstva v obci Rosina má neustále stúpajúcu tendenciu (s výnimkou roku 2001, kedy sa počet obyvateľov upravoval podľa SODB). V 70. rokoch došlo k nárastu o 9,35%, v 80. rokoch o 4,64% a v 90. rokoch bol nárast najvýraznejší – o 9,65%. Tento trend pokračuje aj v súčasnosti, i keď miernejším tempom (nárast v období 2000 – 2007 o 3,74%).

Pohyb obyvateľstva v obci Rosina

	Rok
	Natalita

( ‰ )
	Mortalita

( ‰ )
	Prirodzený prírastok

( ‰ )
	Migračné saldo

( ‰ )
	Celkový prírastok

( ‰ )

	1999
	8,56
	12,12
	-3,56
	10,70
	7,13

	2000
	9,88
	10,94
	-1,06
	11,29
	10,23


	2001
	8,24
	10,03
	-1,79
	5,73
	3,94

	2002
	10,31
	10,67
	-0,36
	8,18
	7,82

	2003
	8,12
	7,42
	0,70
	6,36
	7,06

	2004
	5,61
	7,01
	-1,40
	9,11
	7,71

	2005
	9,06
	9,06
	0,00
	5,23
	5,23

	2006
	9,23
	9,91
	-0,68
	19,83
	19,15

	2007
	12,24
	12,24
	0,00
	5,10
	5,10


                                                                                                                                                                Zdroj: ŠÚ SR

Demografický vývoj na Slovensku je charakterizovaný postupným spomaľovaním reprodukcie obyvateľstva, najmä zásluhou znižovania pôrodnosti a tento trend pozorujeme aj v riešenom území. Obec Rosina zaznamenáva v poslednom období prevažne prirodzený úbytok obyvateľstva (s výnimkou r. 2003, 2005 a 2007), avšak výrazne profituje zásluhou vysokého migračného prírastku.

Zmeny vo vekovom zložení obyvateľstva v posledných desaťročiach môžeme hodnotiť ako zrýchľujúci sa proces populačného starnutia. Vo vývoji vekovej skladby obyvateľstva je evidentný postupný pokles detskej zložky v prospech kategórií produktívneho a poproduktívneho veku. Priemerný vek od roku 1996 do r. 2007 v Rosine vzrástol o 3,3 roka a v súčasnosti je vyšší ako priemer okresu (38,12 rokov), kraja (37,18) i SR (37,99). 

V obci Rosina žije v súčasnosti regresívny typ populácie, ktorý nie je schopný v budúcom období narastať prirodzenou cestou. V súvislosti s celoslovenským trendom znižovania pôrodnosti a starnutia populácie, kedy do kategórie poproduktívneho veku začnú vstupovať početné ročníky narodené v 50. rokoch, je predpoklad ďalšieho spomalenia reprodukcie obyvateľstva. Proces starnutia populácie môžu zmierňujú migračné prírastky obyvateľstva s priaznivým vekovým zložením, no v žiadnom prípade ho nemôžu v priebehu najbližších desaťročí zastaviť. 

Pri odhade vývoja obyvateľstva v obci Rosina sme vychádzali zo súčasných demografických pomerov – vekovej skladby obyvateľstva, pôrodnosti, pričom sme zohľadnili aj predpoklady úmrtnosti. Na základe uvedených charakteristík by obec zaznamenávala jednoznačne negatívny trend. Celkový vývoj obyvateľstva však podstatne ovplyvňuje aj migračný pohyb. Vzhľadom na výhodnú polohu obce a s tým súvisiaci záujem o rozvoj bytovej výstavby očakávame výraznejšiu migráciu obyvateľstva hlavne v produktívnom, no i v predproduktívnom veku. Obec Rosina v auguste 2011 prekročila hranicu 3000 obyvateľov.

Podľa ÚPN-O Rosina bude v období do r. 2025, po zohľadnení migrácie v obci Rosina, cca 3540 obyvateľov (výhľadovo po r. 2025 až 3900 obyvateľov).Očakáva sa mierne zhoršovanie vekovej skladby obyvateľstva, pričom by malo dôjsť hlavne k posilneniu produktívnej zložky obyvateľstva.
c.2.      Bytový fond

Vývoj bytového fondu v obci Rosina do r. 2025 podľa platného ÚPN-O

	Ukazovateľ
	2001 (SODB)
	2007
	2025

	počet obyvateľov
	2794
	2940
	3540

	počet trvale obýv. bytov
	793
	828*
	1142

	úbytok bytového fondu
	-
	-
	105

	potreba novej bytovej výst.
	-
	-
	428

	počet obyv./1byt
	3,52
	3,55
	3,10

	počet bytov/1000 obyv.
	283,82
	281,63
	322,55


* - údaje podľa Obecného úradu v Rosine

Vývoj bytového fondu v obci Rosina do r. 2025 podľa Doplnku č.2 ÚPN-O
	Ukazovateľ
	2001 (SODB)
	2007
	2025

	počet obyvateľov
	2794
	2940
	3604

	počet trvale obýv. bytov
	793
	828*
	1162

	úbytok bytového fondu
	-
	-
	105

	potreba novej bytovej výst.
	-
	-
	448

	počet obyv./1byt
	3,52
	3,55
	3,10


	počet bytov/1000 obyv.
	283,82
	281,63
	322,55


* - údaje podľa Obecného úradu v Rosine

d   -    Riešenie záujmového územia  a širšie vzťahy riešenej lokality
d.1.     Záujmové územie

          Záujmové územie obce Rosina je v zmysle platného ÚPN -O. Na území katastra v riešenej lokalite (Doplnok č.3) je v súčasnosti záujem súvisiaci s rozvojom skladového hospodárstva.
  d.2.    Širšie vzťahy riešenej lokality

            Riešené územie Zmeny a Doplnku č. 3 ÚPN-O Rosina je súčasťou k.ú. obce Rosina, ktorá leží južne od Žiliny, v žilinskej kotline na úpätí Lúčanskej časti pohoria Malá Fatra.  

           Priame dopravné napojenie na mesto Žilina je zabezpečené štátnou cestou III/01889. Riešené územie má mierne svahovitý charakter, je súčasťou zastavaného územia obce a oficiálne je vedené ako zastavané územie a nádvoria. V skutočnosti sa na značnej časti riešeného územia nachádza ovocný sad. Odrazom geologickej stavby i klimatických podmienok je výskyt svahových pohybov – zosuvov, ktoré nie sú evidované priamo v  riešenom území, ale západne, južne a východne od neho.  
           Životné prostredie je bez väčších negatívnych vplyvov.

d.2.1.    Územný priemet ekologickej stability krajiny, zásady ochrany a využívania       

            osobitne chránených častí prírody a krajiny

           Územnou ochranou sa v zmysle zákona NR SR č. 543/2002 Z.z. o ochrane prírody a krajiny rozumie osobitná ochrana prírody a krajiny v legislatívne vymedzenom území v druhom až v piatom stupni ochrany.

V riešenom území platí v zmysle citovaného zákona 1. stupeň ochrany prírody (všeobecná ochrana prírody a krajiny) nezasahuje sem ani okrajovo žiadne veľkoplošné alebo maloplošné chránené územie s vyšším stupňom ochrany. Takisto sa na území nenachádzajú žiadne lokality, ktoré by boli navrhované na zaradenie do celoeuróskej siete chránených území NATURA 2000 (chránené vtáčie územia, územia európskeho významu).

Regionálne biocentrá a biokoridory sa v riešenom území taktiež nenachádzajú.
e   -    Návrh urbanistickej koncepcie priestorového usporiadania

e.1.     Stanovenie   základnej urbanistickej koncepcie a kompozície    
           Územie obce Rosina môžeme z hľadiska členenia na jednotky rozdeliť na dve základné časti: zastavané územie obce  a ostatné územie katastra.

            Navrhovaná lokalita skladového hospodárstva nerozširuje zastavané územie obce. Jej dopravné napojenie  bude zabezpečené miestnou obslužnou komunikáciou, ktorá bola odsúhlasená Územným plánom obce Rosina a  ktorá tvorí odbočku z Družínskej ulice smerom na západ.
            Urbanistická koncepcia riešeného územia nenaväzuje priamo na existujúce kompozičné prvky obce. 

            Hlavná kompozičná os  riešeného územia, vzhľadom na jeho minimálnu výmeru, nie je navrhovaná.
            Dominanty: 

       Zmena a Doplnok č.3 ÚPN-O Rosina v riešenom území  dominanty nenavrhuje.

e.2.     Zásady ochrany a využitia kultúrnohistorických a prírodných hodnôt
V riešenom území sa nenachádzajú žiadne národné kultúrne pamiatky zapísané v Ústrednom zozname pamiatkového fondu SR v registri nehnuteľných kultúrnych pamiatok.


Riešené územie ani jeho časť nie je v zmysle ustanovení pamiatkového zákona pamiatkovo chráneným územím.


Podľa údajov KPÚ Žilina a Archeologického ústavu SAV je v k.ú. Rosina evidovaných niekoľko archeologických lokalít z doby bronzovej, halštatskej a včasného stredoveku. Z intravilánu obce pochádza depozit bronzových predmetov (náramky, sekerka, kosáky, oštepy), z mladšej doby bronzovej (lužická kultúra). Archeologická lokalita známa z dostupnej evidencie CEANS a odbornej literatúry v lokalite Skotňa sa nenachádza v blízkosti riešeného územia.

f -  Návrh funkčného využitia územia obce s určením prevládajúcich           funkčných území najmä obytného územia, zmiešaného územia, výrobného územia, rekreačného územia a kúpeľného územia vrátane určenia prípustného, obmedzujúceho a  zakazujúceho funkčného využívania

f.1. Funkčné využitie – stav
Z hľadiska funkčného využitia územia má sídlo primárnu funkciu obytnú a poľnospodársku. Ako doplnkové funkcie sú rekreácia a služby.

Územie riešené touto zmenou a doplnkom tvoria  v súčasnosti zastavané plochy a ná-

dvoria, nachádzajúce sa v zastavanom území obce.
f.2. Funkčné využitie - návrh

            Zmena a Doplnok č.3 ÚPN-O Rosina bol vypracovaný z dôvodu plánovanej výstavby skladovacích objektov v riešenom území v juhozápadnej časti katastra obce Rosina, juhovýchodne od bývalého areálu hospodárského dvora, resp. existujúcej lokality nezávadnej výroby a skladového hospodárstva (LV) a juhozápadne od navrhovanej lokality IBV, ktorá je v zmysle ÚPN-O Rosina označená ako lokalita IBV č. B24 
g  -     Návrh riešenia bývania, občianskeho vybavenia so sociálnou infraštruk-

           túrou, výroby a rekreácie

g.1.      Bývanie

g.1.      Koncepcia rozvoja bývania

Bez zmeny. Nie je predmetom riešenia.

g.2.      Občianska vybavenosť

Bez zmeny. Nie je predmetom riešenia.

g.3.      Výroba a skladové hospodárstvo
Zariadenia a objekty nezávadnej výroby sa v riešenom území nenavrhujú. Návrh rieši funkčnú plochu skladového hospodárstva bez negativných vplyvov na životné prostredie, rešpektujúc miestny biokoridor MBk3, ktorý sa nachádza západne od neho. Zmena a Doplnok č. 3 ÚPN-O Rosina nerieši vnútrolokalitné rozmiestnenie jednotlivých objektov skladového hospodárstva, obslužných komunikácií, parkovania a dielčich prípojok tech. infraštruktúry . 
Plocha riešeného územia skladového hospodárstva má celkovú výmeru  0,60 ha.
g.4.      Rekreácia, cestovný ruch, kúpeľníctvo a šport

Bez zmeny. Nie je predmetom riešenia.
h    -   Vymedzenie zastavaného územia obce

            Zmena a Doplnok č. 3 ÚPN-O Rosina nerozširuje svojím návrhom hranice zastavaného územia, ktoré je  dané platným ÚPN-O (schválený v júni 2011), nakoľko celé riešené územie sa nachádza v zastavanom území obce Rosina.
Výsledné zastavané územie  riešené v rámci  Zmeny a Doplnku č. 3 ÚPN-O Rosina je teda  zhodné s pôvodným zastavaným územím obce, ktoré je  dané platným ÚPN-O.
Grafické vymedzenie zastavaného územia je vo výkresoch č.2,3 a 4.

 i    -   Vymedzenie ochranných pásiem a chránených území podľa osobitných 

           predpisov

Vymedzenie ochranných pásiem v riešenom území je riešené v zmysle zákona č.70 z 11.12.1998 pre jednotlivé rozvody inžinierskych sieti, zákona 543/2002 Z.z o ochrane prírody a krajiny a ďalších legislatívnych predpisov a úprav.

  Doprava a dopravné zariadenia

Navrhovaná vnútroareálová obslužné komunikácie si nevyžaduje ochranné pásmo.

Vodné hospodárstvo

Pásma ochrany verejných vodovodov a verejných kanalizácií, §19 zákona č.230/2005 Z.z.

Pásma ochrany sú vymedzené najmenšou vodorovnou vzdialenosťou od vonkajšieho pôdorysného okraja vodovodného potrubia a kanalizačného potrubia na obidve strany :

                - 1,5 m pri verejnom vodovode a kanalizácii do priemeru 500 mm vrátane,

Elektrická energia

V dotknutom území riešenej lokality sa nachádza 22 kV distribučná sieť, pri ktorej je potrebné rešpektovať jej ochranné pásmo od krajných vodičov na každú stranu:

· 22 kV vedenie vzdušné - 10 m

·  kábelové 22 kV vedenie - 1 m

·   22 kV kábel DISTRI        - 1,1 m
· trafostanica  - 10 m od konštrukcie stožiara

Zemný plyn

V zmysle zákona č. 251 / 2012 Z.z. je potrebné dodržať pásmo ochrán od osi plynovodu na každú stranu  :

	Plynárenské zariadenie
	        Ochranné

          Pásmo
	     Bezpečnostné

         pásmo

	VTL plynovod do DN 500 
	            8 m
	          150 m

	STL plynovod zastavané územie
	            1 m
	Určí prevádzkovateľ

	STL voľný terén 
	            4 m
	          10 m

	Regulačná stanica 
	            8 m
	          50 m


Telekomunikácie

 -  rešpektovať ochranné pásmo káblov – 1 m na obidve strany 
V intraviláne aj mimo intravilán je potrebné pri výstavbe inžinierskych sietí rešpektovať ustanovenia STN 73 6005 o priestorovej úprave vedení technického vybavenia.
j  -     Návrh riešenia záujmov obrany štátu, požiarnej ochrany, ochrany pred   

           povodňami, civilnej ochrany

j.1.     Návrh riešenia záujmov obrany štátu

           Tieto záujmy neboli predmetom riešenia Zmeny a Doplnku č. 3 ÚPN – O Rosina.
j.2.     Návrh riešenia požiarnej ochrany

  V obci je jedna hasičská zbrojnica bez stálej požiarnej služby. Protipožiarnu ochranu obce v súčasnosti zabezpečuje pohotovostný požiarny zbor v Žiline. Zdrojom požiarnej vody bude verejný vodovod obce. Akumulácia vo vodojeme zabezpečí požiarnu potrebu vody - podľa STN 73 0873. V prípade potreby je ďalším zdrojom odber vody z vodných tokov. 

Zabezpečenie stavieb vodou na hasenie požiarov musí byť  riešené v súlade s vyhl. MV SR č. 699/2004 Z.z.

j.3.     Návrh riešenia ochrany pred povodňami

Riešené územie nie je zaradené medzi územia ohrozené povodňami. Z hľadiska komplexnej ochrany celej obce je však nevyhnutné: 

· kosenie trvalých trávnych porastov nad obcou min . 2x ročne

· čistenie potokov v zastavanej a nezastavanej časti obce od odumretých drevín padnutých do toku 

j.5.     Návrh riešenia civilnej ochrany 

     Na území obce Rosina sa rieši ukrytie obyvateľstva podľa analýzy územia republiky z hľadiska možných mimoriadnych udalostí a brannej pohotovosti štátu v územných obvodoch okresov. 

     K ohrozeniu obyvateľstva obce môže dôjsť v mimoriadnych prípadoch vplyvom živelných udalostí ako sú prietrž mračien, veterná smršť, tornáda a podobne. V obci sa nenachádzajú prevádzky, ktoré by svojim charakterom vytvárali riziko ohrozenia obyvateľstva v prípade havárie technológie. 
     V navrhovanom areáli nebudú uskladňované látky a predmety, ktoré by si vyžadovali zvýšenú pozornosť  z hľadiska bezpečnosti.. Samotná prevádzka v areáli – skladové hospodárstvo, nebude vytvárať riziko ohrozenia obyvateľstva.
V súvislosti s civilnou ochranou obyvateľstva navrhujeme, aby každoročne bol komisionálne kontrolovaný stav korýt potokov a prípadné nedostatky, defekty malého rozsahu (padnuté kmene, konáre, odpad a pod) boli okamžite odstránené. V prípade povolenia stavieb do územia, kde hrozí vybreženie vodných tokov je potrebné stanovisko správcu toku. V súvislosti s ochranou a prevenciou pred nehodami na cestách je nevyhnutné realizovať kontroly technického stavu komunikácií.

k  -  Návrh ochrany prírody a tvorby krajiny vrátane prvkov ÚSES a ekosta- bilizačných opatrení

k.1.     Ochrana prírody a krajiny
Územnou ochranou sa v zmysle zákona NR SR č. 543/2002 Z.z. o ochrane prírody a krajiny rozumie osobitná ochrana prírody a krajiny v legislatívne vymedzenom území v druhom až v piatom stupni ochrany.

V riešenom území platí v zmysle citovaného zákona 1. stupeň ochrany prírody (všeobecná ochrana prírody a krajiny) nezasahuje sem ani okrajovo žiadne veľkoplošné alebo maloplošné chránené územie s vyšším stupňom ochrany. Takisto sa na území nenachádzajú žiadne lokality, ktoré by boli navrhované na zaradenie do celoeuróskej siete chránených území NATURA 2000 (chránené vtáčie územia, územia európskeho významu).

k.2.     Územný systém ekologickej stability

Generel nadregionálneho ÚSES SR (GNÚSES 1992) a jeho aktualizácia pre KURS 2001 v riešenom území nevymedzuje žiadne nadregionálne prvky ÚSES. Ani aktualizácia  prvkov regionálneho ÚSES okresov Žilina, Bytča a Kysucké Nové Mesto,(SAŽP 2006) neuvádza v riešenom území regionálne prvky ÚSES. 

Na miestnej úrovni nebol ÚSES projektovaný, v území nebola spracovaná ani žiadna podobná štúdia a dokumentácia (napr.KEP), preto  v území boli v rámci riešenia ÚPN-O Rosina vyčlenené niektoré prvky miestneho ÚSES, z ktorých ani jeden nie je súčasťou územia riešeného v rámci Zmien a Doplnkov č. 3 platnej územnoplánovacej dokumentácie obce Rosina.
 V blízkosti riešeného územia – západne od neho sa nachádza  miestny biokoridor – MBk3 - ľavostranný prítok potoka Rosinka, nazývaný „Malá voda“, ktorý je nevyhnutné rešpektovať. Malá voda tečie po západnom okraji obce, tok nie je regulovaný. Porast je obojstranne pomerne dobre vyvinutý, takmer v celej dĺžke je dvojetážový, s pôvodnými druhmi, z ktorých sú najvýznamnejšie zastúpené vŕby, jelše, topole, javory, jasene. Krovitú etáž tvoria vŕba krehká, lieska, svíb, rakyta. Negatívnym faktorom je vyvážanie domového odpadu a odpadu zo záhrad na jeho brehy. V podraste sa tiež vyskytuje krídlatka japonská, ktorú doporučujeme priebežne likvidovať.
Riešené územie je oficiálne vedené ako zastavané územie a nádvoria. V skutočnosti sa však na značnej časti riešeného územia nachádza ovocný sad, ktorý bude výstavbou zmenený na zastavané plochy.
Ekostabilizačné opatrenia pre územie riešené Zmenou a Doplnkom č.3 ÚPN-O Rosina

· pri realizácii objektov skladového hospodárstva je nevyhnutné rešpektovať v blízkosti sa nachádzajúci  miestny biokoridor – MBk3 – Malá voda, s existujúcim brehovými porastom.
· Likvidácia expanzívnych a inváznych druhov rastlín, zabránenie ich ďalšiemu rozšíreniu 

l     -   Návrh verejného dopravného a technického vybavenia

l.1.      Doprava a dopravné zariadenia

l.1.2.    Dopravné väzby na nadradený komunikačný systém

I.1.2.1. Širšie vzťahy

    Priestor obce Rosina je v priamom dotyku s mestom Žilina. Ktoré je križovatkou multimodálnych koridorov siete TEN-T. Údolím Váhu prechádza európsky multimodálny koridor siete TEN-T č. Va. (Viedeň – Bratislava – Žilina – Košice – Ľvov). Údolím Kysuce je vedený európsky multimodálny koridor siete TEN-T č. VI. (Žilina – Katowice – Warsawa – Gdaňsk). Priestor žilinskej aglomerácie je križovatkou multimodálnych koridorov siete TEN-T č. Va a VI. Nosnou cestnou infraštruktúrou koridoru č. Va je rozostavaná diaľnica D1 a železničné trate č. 120 a 180, ktoré sú modernizované na traťovú rýchlosť 160 km/hod. Nosnou cestnou infraštruktúrou multimodálneho koridoru siete TEN-T č. VI bude pripravovaná diaľnica D3 a modernizovaná železničná trať č. 127.

  Realizáciou diaľníc D1 a D3 na Považí sa zlepší dopravná obsluha územia regiónu. Vplyvom stabilizácie dopravného regiónu Severozápadné Slovensko sa budúca väzba obce Rosina na ťažisko osídlenia Žilina/Martin ešte viac umocní. Prispeje k tomu predovšetkým pripojenie obce prostredníctvom IV. okružnej mestskej komunikácie Žiliny na diaľničný privádzač juh diaľnice D1 – i samotnú diaľničnú sieť – v Žiline/Bytčici. Prostredníctvom diaľničnej a modernizovanej železničnej infraštruktúry v bode pripojenia Žilina bude mať obec Rosina kontakt na nadradenú Pan-Európsku dopravnú sieť.

Obec Rosina je súčasťou záujmového dopravného územia Žiliny a fakticky vytvára jeden z jeho vonkajších urbanistických okrskov. Vyplýva z toho, že vonkajšie dopravné a prepravné väzby Rosiny sú súčasťou riešenia dopravy záujmového územia Žiliny. Túto skutočnosť potvrdzuje lokalizácia navrhovaného úseku IV. okružnej komunikácie Žilina cez k.ú. obce Rosina (Zmeny a Doplnky č. 4 ÚPN-VÚC žilinského kraja). 
l.1.3.    Cestná doprava – návrh 

Hlavnú cestnú komunikáciu v obci tvorí a bude tvoriť cesta III/018089 (Družínska ulica), so zmiešanou zbernou a obslužnou funkciou, zaradená do funkčnej triedy B3, v kategórii MZ 8,5/50. Mimo zastavaného územia obce vo funkčnej triede C3, v kategórii MZ 7,5/70.
Samotná lokalita riešená v rámci tejto zmeny a  doplnku, bude dopravne napojená na ÚPN-O odsúhlasenú miestnu obslužnú komunikáciu, ktorá tvorí odbočku z Družínskej ulice smerom na západ. V rámci riešenej lokality skladového hospodárstva je navrhovaná iba jedna vnútroareálová obslužná komunikácia (nie je zaradená do verejnoprospešných stavieb), ktorá bude slúžiť výlučne potrebám  samotného areálu. 
l.1.4.    Vymedzenie ochranných pásiem 
Navrhovaná vnútroareálová obslužná komunikácia si nevyžaduje ochranné pásmo.

l.1.5.    Kapacita plôch statickej dopravy

V zhľadom na navrhované funkčné využitie lokality sa zriadenie plôch statickej dopravy v danom území nerieši konkrétnym výpočtom. Počet a umiestnenie parkovacích stání bude predmetom podrobnejšieho riešenia územia v rámci územného a stavebného konania.  

l.1.6.   Systém hromadnej dopravy a napojenie riešeného územia na tento systém

Bez zmeny. Nie je predmetom riešenia.
l.1.7.    Návrh eliminácie nadmerného hluku vyplývajúceho z dopravy


Zmena a Doplnok č.3 ÚPN-O Rosina vo svojom  dopravnom riešení nenavrhuje opatrenia na eliminovanie  negatívneho účinku dopravy na okolité obytné územie, nakoľko tento, vzhľadom na minimálnu frekvenciu áut do a z areálu, sa nepredpokladá.
I.1.8.     Lokalizácia významných dopravných zariadení cestnej, železničnej, vodnej, leteckej a ostatnej dopravy.

Bez zmeny. Nie je predmetom riešenia.

l.2.      Vodné hospodárstvo

I 2.1. Zásobovanie pitnou vodou
Súčasný stav



Obec Rosina je zásobovaná pitnou vodou zo „ Žilinského skupinového vodovodu“ v správe SEVAK Žilina. Zdrojom vody sú pramene Rybník I. A II. v Stráňavách s minimálnou výdatnosťou 28,4 l/s, maximálnou výdatnosťou 108,0 l/s a využiteľným množstvom 70,0 l/s. Pre zabezpečenie akosti vodných zdrojov je v zmysle úpravy č. 17/1979 MZ SSR, vyhlásené pásmo hygienickej ochrany so stanovenými podmienkami hospodárenia v tomto území tak, aby nebola ohrozená kvalita vodného zdroja.



Z prameňa je voda cez chlórovaciu stanicu prívodným potrubím DN 250 a DN 300 dl. 7,31 km  dopravovaná do vodojemu v Rosine. Vodojem s akumulačným priestorom 1000m3 sa nachádza na kóte 441,5 – 446,0 m.n.m.. Prívodným potrubím DN 200 je voda z vodojemu dopravovaná priamo do spotrebiska. Rozvodnú vodovodnú sieť v obci je vybudovaná prevažne z profilov DN 110. Jednotlivé vetvy sú situované zväčša v miestnych komunikáciách. Dĺžka vodovodnej siete bez prípojok je 10,7 km.


Predmetným území prechádzajú taktiež vodovodné  vedenia, ktoré sa priamo nepodieľajú na zásobovaní riešenej obce vodou. Jedná sa o :

· prívodné potrubie  DN 225 redukovanej na DN 200 z r. 1942 dl.10,4 km, ktoré dopravuje vodu z prameňov Turie do vodojemu I. tlakového pásma Žiliny,

· prívodné potrubie o DN 250 a 300 dl. 7,31 km dopravujúce vodu z prameniska Stráňavy cez prerušovací vodojem Rosina do vodojemu II. tlakového pásma Žiliny.

Návrh

Koncepcia zásobovania pitnou vodou Zmeny a Doplnku č. 3 ÚPN obce Rosina rešpektuje jestvujúci systém zásobovania pitnou vodou, ako aj  vyššie uvedené nadradené vodárenské zariadenia. Objekty skladového hospodárstva v prípade potreby môžu byť napojené na existujúci vodovodný systém formou jeho rozšírenia.
Potreba pitnej vody

Potreba pitnej vody je vyčíslená podľa Vyhlášky MŽP SR č.684/2006 Z.z. zo 14.11.2006, ktorou sa ustanovujú podrobnosti o technických požiadavkách na návrh, projektovú dokumentáciu a výstavbu verejných vodovodov a verejných kanalizácií.
-  zamestnanci ................................. 2 os x 60 l....................................... 120 l/d
Max. denná potreba:

                          Qm = 120 x 1,3 = 156 l/d
Max. hodinová potreba:

                          Qh = ((120 x 1,3 x 1,8) / 10) = 28,08 l/h = 0,008 l/s
Ročná potreba vody:

                         Qrč = 0,12 x 365 = 43,8 m3.r-1
Bilancia zdrojov a potrieb

Vodárenským zdrojom vodovodu sú pramene Rybník I. a II. v Stráňavách s minimálnou výdatnosťou 28,4 l/s, maximálnou výdatnosťou 108,0 l/s a využiteľným množstvom 70,0 l/s. Maximálne denná potreba bude iba 0,008 l/s. Vodárenský zdroj bude pre výhľadové obdobie postačujúci.

Akumulácia pitnej vody

Potrebná akumulácia  pre obec je 60% maximálnej dennej potreby – t.j. 536,59 m3 + 13,40 m3 = 549,99 m3. Jestvujúci vodojem s akumulačným priestorom 1000m3  bude pre výhľadové obdobie postačujúci. 

V dobe zákalov na VZ Stráňavy bude možné čerpať vodu z VDJ Chrasť do VDJ Rosina. Taktiež bude možné odoberať vodu pre obec z privádzačov  DN 150 a DN 125 z vodného zdroja Turie.

Zmena a Doplnok č.3 ÚPN obce Rosina z hľadiska zásobovania pitnou vodou rešpektuje existujúci verejný vodovod v obci a navrhuje rozšírenie rozvodnej siete vo väzbe na uvažovaný územný rozvoj profilu DN 100. 

Odporúčané ochranné pásmo vodovodného potrubia je 1,5 m od vonkajšieho okraja potrubia na obe strany. 

Navrhované vodohospodárske zariadenie je špecifikované ako verejnoprospešná stavba (okrem rozvodu vody v samotnom areáli skladového hospodárstva).
Koncepcia Zmeny a Doplnku č. 3 ÚPN O Rosina z hľadiska zásobovania pitnou vodou 

· rešpektuje existujúci spôsob zásobovania pitnou vodou,

· rešpektuje jestvujúci prívod vody DN 300 z prameňov v Stráňavách do vodojemu 1000m3 v Rosine,

· rešpektuje jestvujúci prívod vody DN 150 a DN 125  z Turia do VDJ Chrasť Žilina,

· navrhuje rozšírenie rozvodnej siete profilu DN 100 vo väzbe na uvažovaný územný rozvoj v novonavrhovanej lokalite skladového hospodárstva.
Navrhované rozšírenie rozvodnej vodovodnej siete je zakreslené v grafickej časti  v mierke 

1: 5 000,  je špecifikované ako verejnoprospešná stavba (okrem rozvodu vody v samotnom areáli skladového hospodárstva), ktorá je uvedená v príslušnej kapitole v Záväznej časti.

I 2.2 Zásobovanie úžitkovou vodou

Návrh 

Návrh rešpektuje existujúci spôsob zásobovania úžitkovou vodou. Výhľadovo predpokladáme, že zdrojmi úžitkovej vody by mali byť vlastné zdroje, prípadne vodné toky v území. Podmienkou využívania vôd je dodržiavanie globálnych ekologických limitov, ktoré predstavujú medznú hodnotu, pod ktorú nesmie poklesnúť prirodzený prietok v povrchovom toku. Doporučená hodnota limitu MQeko = /0,65-0,7/x Q364d ,  (podľa - „ Generel ochrany a racionálneho využívania vôd „). 
I 2.3 Odvádzanie a zneškodňovanie odpadových vôd
Súčasný stav

Na základe Rozhodnutia Obvodného úradu životného prostredia v Žiline bolo vydané povolenie na zriadenie líniovej vodnej stavby - projekt „Rekonštrukcia a intenzifikácia ČOV a rozšírenie kanalizácie“ - sa v obci zrealizovala výstavba verejnej splaškovej kanalizácie. 

V obci Rosina je v súčasnom období kanalizačnej sieť dobudovaná a funkčná.
Návrh

Zmena a  Doplnok č. 3 ÚPN obce Rosina z hľadiska odvádzania a zneškodňovania odpadových vôd :

· rešpektuje existujúci spôsob zneškodňovania splaškových vôd,

· navrhuje dobudovanie verejnej splaškovej kanalizácie v novonavrhovanej lokalite 1skladového hospodárstva - profil potrubia DN 200 
Navrhované rozšírenie verejnej splaškovej kanalizácie je zakreslené v grafickej časti v mierke 1: 5 000,  je špecifikované ako verejnoprospešná stavba (okrem kanalizácie v samotnom areáli skladového hospodárstva) a je uvedená v príslušnej kapitole v Záväznej časti.

I 2.4 Vodné toky, nádrže a úprava odtokových pomerov

Súčasný stav

V riešenom území sa nenachádzajú vodné toky a nádrže.
l.3.      Energetika a telekomunikácie

l 3.1     Zásobovanie elektrickou energiou

l 3.1.1  Súčasný stav 

Širšie vzťahy


Intravilánom obce prechádzajú 110 kV vedenia  č. 7704 a 7733 na smere TR Varín – Rajč. Žilina a TR Varín – Lietavská Lúčka 


Zásobovacím zdrojom elektrickej energie pre riešené územie obce Rosina je transformovňa 110/22 kV. Prenos elektrického výkonu sa zabezpečuje po 22 kV linke č.130.


VN rozvod je prevedený po betónových stožiaroch, odberatelia elektrickej energie sú zásobovaní z deviatich vonkajších trafostaníc o celkovom výkone transformátorov 1800 kVA.


Sekundárna NN sieť v obci je v podstate prevedená vzdušným rozvodom po betónových stĺpoch, vonkajšie osvetlenie je realizované vzdušnou sieťou, osvetľovacie telesa sú osadené na stĺpoch NN rozvodnej sietí.

Všeobecne

Podkladom pre spracovanie Zmeny a Doplnku č.3 ÚPN-O Rosina je schválená územnoplánovacia dokumentácia obce - ÚPN - O Rosina (06/2011) a zámer výstavby lokality skladového hospodárstva.
l.3.1. Elektrická energia

Základné údaje o riešenom území:

· výstavba objektov skladového hospodárstva v predpokladanom počte  max. 4
· podielový príkon na 1 objekt cca 10,0 kW 

Nápočet elektrického príkonu Zmenou a Doplnkom č. 3 
· 4 x 10,0 kW = 40,0 kW
· S p o l u .........40,0 kW
Návrh riešenia zásobovania elektrickou energiou

Koncepcia zásobovania elektrickou energiou obce Rosina sa nemení, ostáva pôvodná podľa schváleného územného plánu obce Rosina. Zdrojom elektrickej energie pre riešenú lokalitu skladového hospodárstva bude káblové VN vedenie zemou, ktoré je v zmysle platného územného plánu schválené pozdĺž trasy novonavrhovanej miestnej obslužnej komunikácie, vedenej kolmo na Družínsku ulicu smerom na západ.

Ochranné pásma

V dotknutom území riešenej lokality sa nachádza 22 kV distribučná sieť, pri ktorej je potrebné rešpektovať jej ochranné pásmo od krajných vodičov na každú stranu, resp. od trafostanice :

· 22 kV vedenie vzdušné 10 m

· kiosková trafostanica od konštrukcie 10 m

· káble v zemi 1 m

I 3.2.    Zásobovanie plynom a teplom
I 3.2.1. Súčasný stav

Zdrojom  zemného  plynu  pre  obec Rosina je   VTL   plynovod „Severné Slovensko“ DN 500 PN64, ktorý prechádza juhozápadným okrajom riešenej obce. Miestne rozvody plynu v obci Rosina sú zapojené na integrovaný prepojovací STL plynovod Lietavská Lúčka- Porúbka- Turie -Višňové- Rosina- Vlčince- Trnove. V južnej časti obce je situovaná regulačná stanica plynu RS 1200 m3.

Hlavný STL rozvod plynu do 0,1 MPa v obci je realizovaný potrubím D 180 a D 110,   odbočne vetvy D 50 a D63, prípojky plynu sú vybudované potrubným materiálom D 25. Miestne plynovody vybudované koncom 70-tých rokov boli morálne a fyzicky opotrebované, preto SPP a.s. previedol obnovu miestnych plynovodov, s použitím potrubného materiálu PE rady SDR 11 pre prevádzku siete do 0,1 MPa, čím sa dosiahla ich väčšia prenosová možnosť. Odberatelia plynu sú na miestne stredotlaké plynovody pripojení cez domové regulátory STL/NTL s výstupným pretlakom do 2,1 kPa. Na zemný plyn je napojených cca 742 domácnosti, čo k celkovému počtu trvalé obývaných bytov predstavuje cca 93,5 % .

l.3.2.2.  Návrh 

Záujmová lokalita sa nachádza v tesnom prepojení na plynofikované územie obce Rosina, kde sú miestne plynovody realizované STL rozvodom do 0,1 MPa.

Riešenú lokalitu bude možne napojiť zemným plynom na jestvujúce plynárenské zariadenia obce.

Základné údaje o riešenom území:

Lokalita skladového hospodárstva : predpoklad max. 4 objekty
Spotreba zemného plynu odhadom

hodinová spotreba plynu pre 4 objekty – Qhod. =4 x 2,3 m3/h   =   9,2 m3/hod
ročná spotreba plynu pre 4 objekty – Qroč. = 9 775 m3/rok
Riešenie plynofikácie

· 
Zdrojom zemného plynu pre riešenú lokalitu bude existujúci STL rozvod do 0,1 MPa v obci Rosina. V  zmysle platného ÚPN-O Rosina je schválená dostavba plynovodov potrubím D 63 aj v predĺžení  Družínskej ulice a čiastočne aj odbočky z nej smerom na západ - v koridore navrhovanej MOK. Lokalita skladového hospodárstva, riešená v rámci Zmeny a Doplnku č. 3 ÚPN-O Rosina, navrhuje ďaľšie rozšírenie plynovodnej siete a to v pokračovaní koridoru už schválenej novej obslužnej komunikácie potrubím D 63. NTL  rozvody vrátane prípojok budú zhotovené z polyetylénových rúr PE.

Použitie zemného plynu pre objekty skladového hospodárstva sa navrhuje perspektívne, nie je nevyhnutnosťou. Jeho využitie by bolo najmä na prípadné vykurovanie a prípravu teplej vody.

Okrem využívania zemného plynu je možné využívanie solárnej energie kolektormi pre prípravu teplej vody, taktiež sa podporujú všetky iniciatívy na získavanie tepelnej energie z iných netradičných druhov energií, čo bude mať priaznivý dopad na čistotu ovzdušia najmä v zimnom období. 

I 3.2.3.
Pásmo ochrán


V zmysle zákona č. 251/2012 Z.z. je potrebné dodržať pásmo ochrán od osi plynovodu na každú stranu  :

	Plynárenské zariadenie
	        Ochranné

          Pásmo
	     Bezpečnostné

         pásmo

	VTL plynovod do DN 500 
	            8 m
	          150 m

	STL plynovod zastavané územie
	            1 m
	Určí prevádzkovateľ

	STL voľný terén 
	            4 m
	          10 m

	Regulačná stanica 
	            8 m
	          50 m


I 3.4.
  Napojenie územia na telekomunikačné a informačné siete  

Bez zmeny. Nie je predmetom riešenia.
m   -   Koncepcia starostlivosti o životné prostredie

Riešené územie je súčasťou katastra obce Rosina.V blízkosti riešeného územia sa nachádza najzávažnejší zdroj znečisťovania životného prostredia v obci - Odkalisko polovín prevádzkovateľa Žilinskej teplárenskej, a.s. a pre ktorého vyplýva povinnosť bezpodmienečne dodržiavať prevádzkový poriadok odkaliska, ktorý garantuje pri suchom počasí kropenie a vlhčenie popolčeka, aby nedochádzalo k jeho úletu do ovzdušia – obec je povinná kontrolovať dodržiavanie prevádzkového poriadku odkaliska (cestou RÚVZ Žilina) 

Životné prostredie v riešenom území okrem vyššie uvedeného nie je zaťažené negatívnymi javmi. Kvalita životného prostredia je pomerne dobrá, ovplyvnená len lokálnymi javmi. 

Ovzdušie

Navrhovaná funkčná plocha skladového hospodárstva nebude mať negatívny vplyv na kvalitu ovzdušia. 
Odpady, voda

Obec má vypracovaný Program odpadového hospodárstva. Zberom a prepravou komunálneho odpadu poverená oprávnená organizácia T+T Žilina, ktorá zabezpečuje pre občanov vývoz jednotlivých smetných nádob (cca 900 nádob, umiestnených pred jednotlivými obydliami) v intervale 1x týždenne. Okrem toho je zabezpečené pristavenie veľkoobjemových kontajnerov minimálne 2 x ročne (6 ks kontajnerov v 3 termínoch) na likvidáciu veľkorozmerného odpadu. Odpad je vyvážaný na riadenú skládku Považský Chlmec. Celkový ročný objem odpadu je podľa sledovania minulých období cca 503 t.

V riešenom území v rámci ZaD č.3 ÚPN-O Rosina sa bude odpad zo skladového hospodárstva odvážať na riadenú skládku. Dôraz je potrebné klásť najmä na prevenciu voči vytváraniu možných čiernych skládok pri výstavbe objektov v priľahlom území.
Radónové riziko

Kategórie radónového rizika z geologického podložia (nízka, stredná, vysoká) – riešené územie patrí do oblasti s nízkym  radónovým rizikom.
Erózie, zosuvy, ložiská nerastných surovín

V riešenom území nie je evidovaná erózia, ani výskyt ložísk nerastných surovín. V katastrálnom území obce Rosina je zaevidovaných viacero zosuvných území. Početné zosuvy sú zaregistrované najmä v južnej časti k.ú obce.
Celé riešené územie v rámci ZaD č. 3 ÚPN-O Rosina je obkolesené územiami, ktoré sú evidované ako zosuvné a preto pri spracovávaní následných projektových dokumentácií stavieb, ako aj pri ich samotnej realizácii doporučujeme tento fakt brať do úvahy. 
n    -   Vymedzenie a vyznačenie prieskumných území, chránených ložiskových

           území a dobývacích priestorov

Uvedené priestory sa v riešenom území nenachádzajú.
o    -   Vymedzenie plôch vyžadujúcich zvýšenú ochranu 

Plochy vyžadujúce zvýšenú ochranu sa v riešenom území nenachádzajú.
p    -   Vyhodnotenie budúceho možného použitia poľnohospodárskej pôdy  a  

lesnej pôdy na nepoĺnohospodárske účely 

Celé územie riešené v rámci Zmeny a Doplnku č. 3 ÚPN-O Rosina sa nachádza v zastavanom území obce Rosina a tvoria ho pozemky, ktoré sú oficiálne evidované ako zastavané plochy a nádvoria. Z tohoto dôvodu stavebné a iné zámery na poľnohospodárskej pôde v rámci riešeného územia nie sú.
V  grafickej časti  Zmeny a Doplnku č. 3 ÚPN-O Rosina je spracovaný výkres, dokumentujúci vyššie uvedené.

r   -   Hodnotenie navrhovaného riešenia najmä z hľadiska environmentálnych,     sociálnych  a územno – technických dôsledkov

Navrhované riešenie v Zmene a Doplnku č. 3 Územného plánu obce Rosina nebude mať za následok zhoršenie životných podmienok obyvateĺov a nebude mať negatívny vplyv na životné prostredie. Hodnotné prvky týkajúce sa ochrany prírody a krajiny sa v riešenom území nenachádzajú. V oblasti dopravy a technickej infraštruktúry, návrh vnútroareálovej komunikácie a prípojok  technickej infraštruktúry do novonavrhovanej lokality skladového hospodárstva  nespôsobí obci zaťaženie hlukom a exhalátmi.          

s   -   NÁVRH  ZÁVÄZNEJ  ČASTI
Zmena a Doplnok č. 3 ÚPN - O Rosina bude po schválení slúžiť obci ako záväzný dokument pre riadenie výstavby a investičnej činnosti v obci. Záväzná časť územného plánu je z dôvodu formálnej kontinuity na  následné všeobecné záväzné nariadenie (ďalej VZN) obce, spracovaná v členení na časť – článok – odsek – písmeno. 

ČASŤ PRVÁ

Úvodné ustanovenia

Článok 1

Rozsah platnosti Zmeny a Doplnku č. 3 ÚPN - O Rosina a VZN

1. Záväzná časť Zmeny a Doplnku č.3 ÚPN – O Rosina je platná pre územie obce Rosina, vymedzené vo výkresovej časti ako riešené územie.

2. Všeobecne záväzné nariadenie určí  alebo upraví rozsah platnosti Záväznej časti Zmeny a Doplnku č.3 ÚPN – O Rosina 

3. Všeobecne záväzné nariadenie platí do doby schválenia prípadnej aktualizácie  ÚPN – O, resp. do doby schválenia nového územného plánu obce. 

Článok 2

Vymedzenie pojmov

1. Záväzné časti územného plánu obce obsahujú regulatívy územného rozvoja s presne formulovanými zásadami priestorového usporiadania a funkčného využívania územia obce, vyjadrených vo forme regulatívov obsahujúcich záväzné pravidlá, ktoré stanovujú opatrenia v území, podmienky využitia územia a umiestňovania stavieb.

2. Zásady – určujú základnú koncepciu funkčného využitia a priestorového usporiadania a   vymedzeného riešeného územia obce.

3. Regulatívy – sú záväzné pravidlá vyjadrené slovne, číselne alebo graficky, ktoré regulujú funkčné využitie a priestorové usporiadanie územia.

Článok 3

Význam obce v rámci územia okresu Žilina

           Rosina je vidiecke sídlo strednej veľkosti. V osídlení okresu má veľmi výhodnú polohu z hľadiska využitia pre vysokoštandardné prímestské bývanie a rozvoj prímestskej rekreácie. Prioritná funkcia sídla v návrhovom období (do r. 2028) bude obytná.

ČASŤ DRUHÁ

Článok 4

Zásady a regulatívy priestorového usporiadania a funkčného využívania územia pre funkčné a priestorovo homogénne jednotky

1. Regulatívy priestorové
a) pre výstavbu objektov skladového hospodárstva využiť časť zastavaného územia obce, lokalizovaného juhovýchodne od existujúcej lokality nezávadnej výroby a skladového hospodárstva, v k.ú. obce Rosina 
b) navrhovanú plochu areálu riešiť formou zástavby, ktorá bude po schválení Zmeny a Doplnku č. 3 ÚPN – O Rosina, riešená projektovými dokumentáciami jednotlivých objektov skladového hospodárstva, s využitím koridoru  pre vedenie inžinierskych sietí 

c) rešpektovať založené pešie trasy a komunikačný systém v obci 

d) skladovacie objekty realizovať ako jednopodlažné so šikmým, resp. plochým zastrešením  

e) rešpektovať v blízkosti sa nachádzajúci miestny biokoridor MBk3 – Malá voda
f) pri odvodňovacích rigoloch podporiť vsakovacie pásy v min. šírkach 3 m výsadbou kríkovej a stromovej zelene.

g) rešpektovať poľnohospodársku krajinu za navrhovanou hranicou zastavaného územia s jej krajinotvorným potenciálom 

h) rozvoj skladového hospodárstva realizovať vo vyznačenej lokalite
2. Regulatívy kompozičné

a) Hlavná kompozičná os riešeného územia vzhľadom na jeho veľkosť nie je v riešenom území navrhovaná.
b) Vedľajšia kompozičná os nie je v riešenom území vzhľadom na jeho veľkosť navrhovaná. 

c) Dominanty: ZaD č.3 ÚPN-O Rosina v riešenom území nenavrhuje žiadne dominanty. 

d)  Zásady osadzovania stavieb
· objekty skladového hospodárstva osadzovať min . 5 m od okraja miestnej komunikácie
· hmotové a architektonické stvárnenie objektov areálu musí spĺňať požiadavky kultivovanej architektúry a kvalitného urbanistického riešenia

3. Regulatívy funkčného usporiadania riešeného územia 

Riešené územie z hľadiska funkčného usporiadania je členené na  lokalitu:
            lokalita A  – lokalita skladového hospodárstva
 lokalita A  – lokalita skladového hospodárstva
· Základná funkcia - skladová, bez nepriaznivého vplyvu na obytnú zónu a životné pro-
stredie
· Doplnková funkcia – dopravná a technická vybavenosť, obytná (iba služobné byty)
      -    Typ stavebnej činnosti –  novostavby , prestavby, dostavby

· Spôsob zástavby – halové objekty, murované stavby, jednopodlažné,strecha sedlová, pultová, plochá. Výška objektov max. 8 m 
· Negatívne faktory ŽP – nie sú evidované 
Článok 5

Prípustné, obmedzujúce, vylučujúce podmienky pre využitie jednotlivých plôch a intenzitu ich využitia, určenie regulácie využitia plôch.

a)  Lokalita A  – lokalita skladového hospodárstva
1. Prípustné funkcie v lokalite skladového hospodárstva
V tejto lokalite je možné zriaďovať skladovacie objekty, ktoré svojou prevádzkou nebudú negatívne ovplyvňovať životné prostredie v obci a ktoré nebudú narúšať kvalitu bývania, ďalej zariadenia dopravného a technického vybavenia, vnútroareálovú zeleň, ako aj služobné byty.

2. Neprípustné funkcie v lokalite skladového hospodárstva
            V tejto lokalite nie je dovolené zriaďovať:  sklady streliva, výbušnín,  rádioaktívnych a nebezpečných chemických látok, biologicky nebezpečných materiálov a preparátov, skládky odpadov. Neprípustné je umiestnenie prevádzok, ktoré by svojou hlučnosťou, prašnosťou, či iným spôsobom výrazne znižovali kvalitu bývania v obytnej zóne a iné ako základné, doplnkové a prípustné funkcie.
Článok 6

Zásady a regulatívy pre umiestnenie občianskeho vybavenia, rekreácie a priemyslu

  - Nie sú predmetom riešenia

Článok 7

Zásady a regulatívy pre umiestnenie verejného dopravného a technického vybavenia územia

Zásady a regulatívy na umiestnenie verejného dopravného a technického vybavenia územia

a) chrániť koridor  navrhovanej technickej infraštruktúry pozdľž ÚPN-O Rosina odsúhlasenej miestnej obslužnej komunikácie v riešenom území

Regulatívy v oblasti vodného hospodárstva

b) zásobovanie pitnou vodou v navrhovanej lokalite skladového hospodárstva zabezpečiť rozšírením jestvujúceho verejného vodovodu, zásobovaného z vodného zdroja Rybník I. a II. v Stráňavách, s akumuláciou vody v jestvujúcom vodojeme s objemom 1000 m3  v Rosine

c) v novej funkčnej ploche skladového hospodárstva realizovať verejnú splaškovú kanalizáciu s čistením odpadových vôd na ČOV Horný Hričov

d) rešpektovať pásma ochrany verejných vodovodov a verejných kanalizácii 1,5 m na obidve strany potrubia (§ 19 zákona č.442/2002 Z.z. potrubia do priemeru 500 mm)
e) rešpektovať technické normy pri križovaní prívodu verejným vodovodom a kanalizáciou 

e)   akúkoľvek investorskú činnosť v dotyku s tokmi a ich hrádzami a výsadbu porastov riešiť

      v zmysle príslušných noriem STN 736922 a 736822 a vodného zákona č.384/2004Z.z. –

      odsúhlasiť  so správcom vodného toku,

f) návrh odvádzania a zneškodňovania odpadových vôd musí zohľadňovať požiadavky na čistenie vôd v zmysle Zákona o vodách č. 364/2004 Z.z.
Regulatívy v oblasti elektrickej energie

g)  NN sieť  v lokalite skladového hospodárstva riešiť káblami zemou

h) dodržať ochranné pásma v zmysle zákona č. 251/2012 Z.z.

i) podporovať  všetky iniciatívy na výstavbu alternatívnych zdrojov pre výrobu elektriny 
Regulatívy v oblasti zemného plynu a teplofikácie

a)
plynovody v lokalite budú riešené NTL rozvodom napojením na jestvujúcu STL sieť
c)   dáva sa podpora všetkým aktivitám na získanie energie z netradičných zdrojov –  snečné 
      kolektory na získavanie TÚV  

 Regulatívy v oblasti pôšt a telekomunikácií 

· Nie sú predmetom riešenia.

Podstatné ustanovenia článku zostávajú  v platnosti bez zmeny v zmysle platného ÚPN-O Rosina.
Článok 8

Zásady a regulatívy pre zachovanie kultúrno-historických hodnôt, ochranu prírody a tvorbu krajiny, vytváranie a udržiavanie ekologickej stability vrátane plôch zelene

 Zásady a regulatívy pre ochranu kultúrno-historických hodnôt

a) V súvislosti so stavebnou činnosťou, resp. zemnými prácami v územných konaniach, stavebných konaniach, resp. zlúčených územných a stavebných konaniach podľa stavebného zákona je dotknutým orgánom Krajský pamiatkový úrad Žilina z dôvodu zabezpečenie podmienok ochrany archeologických nálezov. Podmienkou pre vydanie územného rozhodnutia a stavebného povolenia bude vydanie záväzného stanoviska podľa § 30 ods. 4 pamiatkového zákona v nadväznosti na § 41  ods. 4 pamiatkového zákona. Pri príprave stavieb a inej hospodárskej činnosti, na území, kde sa predpokladá ohrozenie pamiatkových hodnôt a archeologických nálezov je nevyhnutné vykonať záchranný archeologický výskum podľa § 37 ods. 1) a 3) a § 39 ods. 3) pamiatkového zákona.

b) V súlade s § 40 ods. 2 – ods. 4 pamiatkového zákona a § 127 ods. 1 a ods. 2 stavebného zákona, ak sa vec pamiatkovej hodnoty nájde mimo povoleného výskumu, nálezca, prípadne stavebník alebo subjekt uskutočňujúci stavbu alebo jej prípravu je povinný nález ohlásiť krajskému pamiatkovému úradu najneskôr na druhý pracovný deň po jeho nájdení.

Zásady a regulatívy pre ochranu a využívanie prírodných hodnôt a prvkov RÚSES

a) v riešenom území sa nenachádzajú žiadne prvky územného systému ekologickej stability
b) rešpektovať miestny biokoridor MBk3 - Malá voda, včítane jeho brehových porastov
c) chrániť, rozširovať a zveľaďovať plochy verejnej zelene

d) dôsledne dodržiavať podmienky manažmentu inváznych druhov rastlín, predchádzať ich      introdukcii a likvidovať ohniská výskytu

e) obmedziť, alebo úplne vylúčiť používanie chemických prostriedkov a pesticídov v blízkosti zamokrených plôch a vodných tokov
Všeobecne platné regulatívy na ochranu prírodných hodnôt
a) pri realizácii stavebných prác dodržať ustanovenia zákona č. 543 z 25. júna 2002 o ochrane prírody a krajiny najmä § 4 všeobecná ochrana rastlín a živočíchov a § 6 ochrana biotopov
Podstatné ustanovenia článku zostávajú  v platnosti bez zmeny v zmysle platného ÚPN-O Rosina.
Článok 9

Zásady a regulatívy pre starostlivosť o životné prostredie

a) odpad zo skladového hospodárstva odvážať na riadenú skládku
b) pri stavebných prácach zabezpečiť skládky stavebnej sute proti šíreniu prašnosti

c) v jarných mesiacoch včas zabezpečiť upratanie komunikácií po zimnom posype
d) pri výstavbe objektov, ako aj pri samotnej činnosti v areáli nevytvárať čierne skládky v priľahlom území
Podstatné ustanovenia článku zostávajú  v platnosti bez zmeny v zmysle platného ÚPN-O Rosina.
Článok 10

Vymedzenie zastavaného územia obce

Hranice zastavaného územia zostávajú nezmenené.
Grafické vymedzenie zastavaného územia je vo výkresoch č.2,3 a 4.

Článok 11

Vymedzenie ochranných pásiem a chránených území podľa osobitných predpisov

Vymedzenie ochranných pásiem v riešenom území je riešené v zmysle zákona č.70 z 11.12.1998 pre jednotlivé rozvody inžinierskych sieti, zákona 543/2002 Z.z o ochrane prírody a krajiny a ďalších legislatívnych predpisov a úprav.

  Doprava a dopravné zariadenia

Navrhovaná vnútroareálová komunikácia si nevyžaduje ochranné pásmo.
Vodné hospodárstvo

Rešpektovať pásma ochrany verejných vodovodov a verejných kanalizácií - §19 zákona č.230/2005 Z.z.

Pásma ochrany sú vymedzené najmenšou vodorovnou vzdialenosťou od vonkajšieho pôdorysného okraja vodovodného potrubia a kanalizačného potrubia na obidve strany :

                - 1,5 m pri verejnom vodovode a kanalizácii do priemeru 500 mm vrátane,

Elektrická energia

V dotknutom území riešenej lokality sa nachádza 22 kV distribučná sieť, pri ktorej je potrebné rešpektovať jej ochranné pásmo od krajných vodičov na každú stranu:

· 22 kV vedenie vzdušné - 10 m

· kábelové 22 kV vedenie - 1 m

·  22 kV kábel DISTRI        - 1,1 m
· trafostanica  - 10 m od konštrukcie stožiara
Zemný plyn

V zmysle zákona č. 251/2012 Z.z. je potrebne dodržať pásmo ochrán od osi plynovodu na každú stranu  :

	Plynárenské zariadenie
	        Ochranné

          Pásmo
	     Bezpečnostné

         pásmo

	VTL plynovod do DN 500 
	            8 m
	          150 m

	STL plynovod zastavané územie
	            1 m
	Určí prevádzkovateľ

	STL voľný terén 
	            4 m
	          10 m

	Regulačná stanica 
	            8 m
	          50 m


Pri plynovodoch s tlakom nižším ako 0,4 MPa v súvislej zástavbe, bezpečnostne pásmo urči prevádzkovateľ distribučnej siete

Telekomunikácie

- Nie sú predmetom riešenia.
Podstatné ustanovenia článku zostávajú  v platnosti bez zmeny v zmysle platného ÚPN-O Rosina.
Článok 12

Plochy pre verejnoprospešné stavby, pre vykonávanie a sceľovanie pozemkov, pre asanáciu  a pre chránené časti krajiny

1. Plochy pre sceľovanie pozemkov, asanáciu celých území a chránené časti krajiny nie sú vymedzené. 

2. Plochy pre verejnoprospešné stavby sú plochy, na ktorých sa budú verejnoprospešné stavby realizovať.
Článok 13

Určenie častí obce, pre ktoré je potrebné obstarať územný plán zóny

Pre časť územia obce Rosina riešenú  Zmenou a Doplnkom č.3 ÚPN-O nie je potrebné spracovať ÚPN –Z.

ČASŤ TRETIA

Verejnoprospešné stavby

Článok 14

Zoznam verejnoprospešných stavieb

a) Rozšírenie rozvodnej vodovodnej siete DN 100 mm
b) Výstavba STL rozvodov plynu a súvisiacich zariadení 

c) Vybudovanie kanalizácie
d) Vybudovanie napojenia na VN zemný kábel 

Článok 15

Schéma záväzných častí a verejnoprospešných stavieb

Viď nasledujúca strana.
Časť C  –  DOPLŇUJÚCE  ÚDAJE

Doplňujúce údaje – tabuľky sú uvedené v rámci textu, nakoľko ich účelnosť v texte je opodstatnená.

Časť D  –  DOKLADOVÁ  ČASŤ

Dokladová časť bude tvoriť samostatnú textovú zložku.

